CELEX: 32017R1241
Language: sl
Date: 2017-07-10 00:00:00
Title: Izvedbena uredba Sveta (EU) 2017/1241 z dne 10. julija 2017 o izvajanju Uredbe (EU) št. 36/2012 o omejevalnih ukrepih glede na razmere v Siriji

11.7.2017   
            
            
               SL
            
            
               Uradni list Evropske unije
            
            
               L 178/1
            
         IZVEDBENA UREDBA SVETA (EU) 2017/1241
   z dne 10. julija 2017
   o izvajanju Uredbe (EU) št. 36/2012 o omejevalnih ukrepih glede na razmere v Siriji
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji in razveljavitvi Uredbe (EU) št. 442/2011 (1) ter zlasti člena 32(1) Uredbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 18. januarja 2012 sprejel Uredbo (EU) št. 36/2012.
            
         
               (2)
            
            
               S seznama fizičnih in pravnih oseb, subjektov in organov, za katere veljajo omejevalni ukrepi, iz Priloge II k Uredbi (EU) št. 36/2012 (v nadaljnjem besedilu: seznam), bi bilo treba črtati eno osebo.
            
         
               (3)
            
            
               Na seznam subjektov iz Priloge II k Uredbi (EU) št. 36/2012 bi bilo treba dodati en subjekt.
            
         
               (4)
            
            
               Podatke, ki se nanašajo na eno od oseb iz Priloge II k Uredbi (EU) št. 36/2012, bi bilo treba tudi posodobiti.
            
         
               (5)
            
            
               Prilogo II k Uredbi (EU) št. 36/2012 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Priloga II k Uredbi (EU) št. 36/2012 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. julija 2017
      
         
            Za Svet
         
         
            Predsednik
         
         M. MAASIKAS
      
   
   
      (1)  UL L 16, 19.1.2012, str. 1.
   
      PRILOGA
      Priloga II k Uredbi (EU) št. 36/2012 se spremeni:
      
                  1.
               
               
                  v delu A (Osebe) se črta vnos za naslednjo osebo:
                  
                              „202.
                           
                           
                              Ahmad Barqawi (tudi Ahmed Barqawi)“;
                           
                        
            
                  2.
               
               
                  v delu A (Osebe) se vnos v zvezi z naslednjo osebo nadomesti z naslednjim:
                  
                               
                           
                           
                              Ime
                           
                           
                              Podatki za ugotavljanje istovetnosti
                           
                           
                              Razlogi
                           
                           
                              Datum uvrstitve na seznam
                           
                        
                              „203.
                           
                           
                              George Haswani
                              (tudi: Heswani; Hasawani; Al Hasawani)
                           
                           
                              Naslov: Damaščanska provinca, Yabroud, Al Jalaa St, Sirija
                           
                           
                              V Siriji delujoč vodilni poslovnež z deleži in/ali dejavnostjo v sektorjih inženirstva in gradbeništva ter nafte in plina. Ima deleže in/ali znaten vpliv v več podjetjih in subjektih v Siriji, zlasti v HESCO Engineering and Construction Company, enem največjih inženirskih in gradbenih podjetij.
                           
                           
                              7.3.2015“
                           
                        
            
                  3.
               
               
                  V delu B (Subjekti) se na seznam subjektov doda naslednji subjekt:
                  
                               
                           
                           
                              Ime
                           
                           
                              Podatki za ugotavljanje istovetnosti
                           
                           
                              Razlogi
                           
                           
                              Datum uvrstitve na seznam
                           
                        
                              „71
                           
                           
                              Abdulkarim Group
                              (tudi Al Karim for Trade and Industry/Al Karim Group)
                           
                           
                              5797 Damask
                              Sirija
                           
                           
                              Abdulkarim Group je mednarodno priznan sirski konglomerat, povezan z Waelom Abdulkarimom, ki je uvrščen na seznam kot v Siriji delujoči vodilni poslovnež.
                           
                           
                              11.7.2017“